**ОБРАЗАЦ ПОНУДЕ**

|  |  |
| --- | --- |
| 1. **1)ПЛАНИРАНА ДЕСТИНАЦИЈА**   **-Путни правац** |  |
| **2)ТРАЈАЊЕ ЕКСКУРЗИЈЕ** |  |
| **3)ВРЕМЕ РЕАЛИЗАЦИЈЕ**  **ЕКСКУРЗИЈЕ** |  |
| **4)ВРСТА И ТИП ПРЕВОЗА** |  |
| **5)ВРСТА, ТИП И КАТЕГОРИЈА**  **СМЕШТАЈА** |  |
| **6)БРОЈ ОБРОКА** |  |
| **7)НАЧИН ПЛАЋАЊА И БРОЈ РАТА**  -Плаћање у 12 рата (Плаћање до априла 2020. године). |  |
| **8)ПОНУЂЕНА ЦЕНА** |  |
| **9) БРОЈ ГРАТИСА** |  |
| **10)НАЗИВ И СЕДИШТЕ, МАТИЧНИ БРОЈ, ПИБ И БР. ЖИРО РАЧУНА** |  |

**НАПОМЕНА: Понуђачи треба да попуне тражене податке у представљеној табели тј. предметни образац понуде, у складу са Упутством за формирање понуде.**

**Датум: \_\_\_\_\_\_\_\_\_\_ Потпис овлашћеног лица:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**М. П.**

На основу Правилника о наставном плану и програму образовања и васпитања за заједничке предмете у стручним и уметничким школама („Сл. гласник РС“- „Просветни гласник“ бр. 1/09 ... 13/2018-6) и Програма екскурзије, Комисија **средње** Пољопривредне школе са домом ученика „Рајко Боснић“ , Буково-Неготин, саставља следеће:

**УПУТСТВО ЗА ФОРМИРАЊЕ ПОНУДЕ**

Пољопривредна школа са домом ученика ''Рајко Боснић'' , Буково-Неготин, са седиштем у Букову-Неготину, планира извођење екскурзије за ученике завршних разреда, у Школској 2019/2020. години, и то **током** **друге половине септембра месеца 2019. године.**

Све заинтересоване туристичке агенције тј. понуђачи дужни су да припреме и поднесу своју понуду за извођење горе представљене екскурзије, у складу са предметним Упутством за формирање понуда, односно Програмом екскурзије.

**1)Планирана дестинација-путни правац:**

**Планирана дестинација: Република Италија. Путни правац**: **Неготин-Лидо ди Јесоло-Падова-Рим-Ватикан-Фиренца-Монтекатини-Фиренца-Пиза-Венеција-Лидо ди Јесоло-Неготин.**

**2)Трајање екскурзије, односно број ноћења:**

Укупно 7 (седам) дана – 6 (шест) ноћења.

**3) Време реализације екскурзије**:

Друга половина септембра месеца 2019. године.

**Планирани број ученика**: око 43 + 3 наставника, односно пратилаца ученика.

**4) Врста и тип превоза**

**Превоз:** Аутобус у складу са прописима за превоз ученика / модерни туристички аутобуси са климом, тоалетом.

**5)Врста, тип и категорија смештаја**

Смештај: хотели са 3 звездице, смештај на бази полупансиона (вечера и доручак).

Ноћења су планирана у следећим градовима:

-**2** ноћења у Лидо ди Јесоло;

-**3** ноћења у Риму или околини Рима;

-**1** ноћење у Монтекатинију.

**6)Број оброка**

**Полупансион (вечера и доручак)**

**7) Начин плаћања и број рата.**

Број рата: Плаћање у већи број рата, и то у 12 рата (плаћање до априла 2020. године).

**8) Понуђена цена.**

Цена мора бити изражена у динарима. Цену израчунати појединачно по ученику. У цену морају да буду урачунати трошкови реализације свих садржаја.

**9) Назив и седиште, матични број, ПИБ и број жиро рачуна.**

**Остало**:

Агенција сноси трошкове осигурања ученика и обезбеђује лекара о свом трошку

Програм путовања и општи услови путовања су саставни део понуде и морају да садрже све елементе прописане законом којим се уређује делатност туризма.

Програм путовања се саставља према Програму екскурзије ученика средње Пољопривредне школе са домом ученика ''Рајко Боснић'' , Буково-Неготин, који се налази у прилогу овог Упутства и чини његов саставни део.

**Програм путовања мора да садржи:**

* Датум, место и време поласка и доласка ученика (превоз аутобусом се **не обавља** ноћу у времену од 22:00- 05:00 часова);
* Податке о превознику ког ангажује туристичка агенција и његовој опремљености, типу аутобуса и старости аутобуса;
* Податке о смештају (хотел са најмање три звездице, удаљености од центра града, врсти соба-1/2; 1/3; 1/4);
* Исхрану ученика (број оброка, објекти);
* Цену аранжмана у динарима, по ученику, са свим трошковима, са ПДВ-ом ( превоз, смештај на бази полупансиона, улазнице за планиране обиласке, трошкове лекара, туристичког водича, осигурања. У цену не улази дневница разредним старешинама-пратилаца ученика која се исплаћује на терет родитеља ученика који путују);
* Начин плаћања: Плаћање у већи број рата, и то у 12 рата (плаћање до априла 2020. године);

- Изабрана агенција потписује појединачне уговоре са родитељима ученика и они врше уплате на рачун агенције);

* Важност понуде;
* Остале погодности (гратиси за разредне старешине и ученике и др).

**Агенција/Понуђач мора да поседује одговарајућу лиценцу Министарства надлежног за послове туризма или потврду Министарства надлежног за послове туризма да поседује лиценцу за послове организовања путовања и да испуњава друге услове прописане законом којим се уређује делатност туризма.**

Туристичка агенција/Понуђач је **обавезан** да, уз своју понуду, достави и следећу документацију:

1. Основни подаци о понуђачу;

2. Понуда;

3. Програм путовања;

4. Општи услови путовања;

5. Изјава туристичке агенције/понуђача да прихвата услове из Упутства за формирање понуде за извођење екскурзије ученика средње Пољопривредне школе са домом ученика „Рајко Боснић“ , Буково- Неготин, у Школској 2018/2019. години.

6. Лиценца министарства надлежног за послове туризма или потврда министарства надлежног за послове туризма да поседује лиценцу за послова организовања путовања.

7. Референтна листа за све екскурзије за протекле три године.

Понуда мора бити јасна , недвосмислена, на српском језику и ћириличном писму, откуцана или читко попуњена штампаним словима и оверена печатом и потписом овлашћене особе.

Понуда мора да важи 30 дана од дана достављања.

**УПУТСТВО ЗА СЛАЊЕ ПОНУДА:**

Понуду за извођење екскурзије ученика спаковати у коверту са назнаком **„Екскурзија ученика завршних разреда у Школској 2019/2020. години“**, затворити и на предњој страни написати „ За оглас- не отварати“. На полеђини навести назив и седиште агенције која подноси понуду.

Понуде се достављају лично сваког радног дана од 8:00-14:00 часова у секретаријату школе или поштом на адресу :

Пољопривредна школа са домом ученика „Рајко Боснић“ Буково-Неготин,Буковски пут бб,19300 Неготин.

Рок за подношење понуда је **23.04.2019. године**.

Јавно отварање понуда обавиће се у просторијама Пољопривредне школе са домом ученика „Рајко Боснић“ Буково-Неготин дана 23.04.2019. године у 13:00 часова, када ће бити донесена одлука о избору туристичке агенције.

Школа задржава право да не донесе одлуку о додели уговора ако установи да ниједна понуда не одговара условима из огласне документације или да су све понуде неодговарајуће и неприхватљиве, односно ако се не испуне услови из Правилника о наставном плану и програму који се односе на број ученика чији су се родитељи изјаснили да им дете путује (најмање 60% од укупног броја ученика из разреда), као и ако Савет родитеља Школе не да сагласност на одлуку Комисије о избору понуђача.

Трошкове јавног оглашавања сносиће туристичка агенција која буде изабрана, уплатом на жиро рачун школе број 840-1638760-02.

Неблаговремене, неисправне и непотпуне понуде неће се разматрати.

Прилог: Програм екскурзије

**П Р И Л О Г**

**ПРОГРАМ ЕКСКУРЗИЈЕ УЧЕНИКА ПОЉОПРИВРЕДНЕ ШКОЛЕ, У ШКОЛСКОЈ 2018/2019. ГОДИНИ**

Путни правац: **Неготин-Лидо ди Јесоло-Падова-Рим-Ватикан-Фиренца-Монтекатини-Фиренца-Пиза-Венеција-Лидо ди Јесоло-Неготин.**

**ПРВИ ДАН Неготин – Лидо ди Јесоло**

Полазак из Неготина у раним јутарњим часовима око 05:00 сати.

Путовање преко Београда, Хрватске, и Словеније, са краћим задржавањима по потреби групе, ради одмора.

У зависности од граничних формалности, долазак у Лидо ди Јесоло у касним вечерњим сатима. Смештај у хотелу са \*\*\* звездице. Вечера. Ноћење.

**ДРУГИ ДАН Лидо ди Јесоло – Падова - Рим**

Доручак. Полазак у Падову. Долазак и разгледање Падове (Трг Прато де ла Вале, цркве св. Антона, универзитет, кафе ''Педроки'', тргови Дела Ербе и Дела Фруте). Наставак путовања према Риму, са успутним паузама ради одмора. Смештај у хотелу са \*\*\* звездице. Вечера. Ноћење.

**ТРЕЋИ ДАН Рим**

Доручак. Полазак за Рим. Панорамско разгледање града. Након тога обилазак знаменитости Рима (црква св. Петра у ланцима, Колосеум, форум, Олтар отаџбине, палата Квиринале, фонтана ди Треви, шпанске степенице) – пешачка тура у пратњи водича. Слободно време до повратка у хотел. Вечера. Ноћење.

**ЧЕТВРТИ ДАН Рим - Ватикан**

После доручка одлазак до Рима. Наставак разгледања Рима (замак св Анђела, Трг. Навона, Пантеон), слободно време до повратка у хотел. Вечера. Ноћење. Могућност разгледања Ватикана и Сикстинске капеле.

Улазак у музеј и разгледање у пратњи стручног водича.

**ПЕТИ ДАН Рим – Фиренца – Монтекатини**

Доручак. После ручка полазак за Фиренцу, долазак у Фиренцу и обилазак (Трг Дуомо, црква св. МаријаделФиоре, Ђотов звоник, крстионица, Палацо Векио). Након тога , наставак путовања за Монтекатини. Долазак у хотел у вечерњим сатима. Смештај у хотел са \*\*\* звездица. Вечера. Ноћење.

**ШЕСТИ ДАН Фиренца – Пиза – Венеција – Лидо ди Јесоло**

Доручак. После доручка одлазак до Пизе и разгледање Поља чуда (крстионица, катедрала, Криви торањ). Наставак путовања до Пунта Сабиони и бродом до Венеције. Разгледање Венеције (Мост Уздаха, Трг. Св Марка, старе и нове Прокурације, мост Ријалто, црква Санта Марија де ла Салуте). Повратак у Лидо ди Јесоло, у послеподневним сатима. Смештај у хотелу са \*\*\* звездица. Вечера. Ноћење.

**СЕДМИ ДАН Лидо ди Јесоло – Неготин**

Доручак. Након доручка напуштање хотела и полазак за Србију. Путовање преко Хрватске и Словеније, са краћим успутним паузама ради одмора. Долазак у Неготин у касним вечерњим часовима, до 22.00 часова.